31999D0120
L 036/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 януари 1999 година
за съставяне на временни списъци с предприятия от трети страни, от които държавите-членки разрешават вноса на животински черва
(нотифицирано под номер C(1999) 196)
(текст от значение за ЕИП)
(1999/120/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/EО на Съвета от 22 юни 1995 г. относно условията за изготвяне за преходен период на временни списъци на предприятията в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), последно изменено с Решение 98/603/EО на Съвета (2), и по-специално член 2, параграф 4 и член 7 от него,
като има предвид, че Директива 92/118/ЕИО на Съвета (3), последно изменена с Директива 97/79/ЕО (4), постановява, че животински черва могат да се внасят от всички трети страни;
като има предвид, че Директива 77/99/ЕИО на Съвета (5), последно изменена с Директива 97/76/ЕО на Съвета (6), определя условията, регулиращи производството, пускането на пазара и износа на почистени, осолени или сушени и/или топлинно обработени стомаси, пикочни мехури и черва;
като има предвид, че в Рещение 94/187/ЕО на Комисията (7), последно изменено с Решение 96/106/ЕО (8), към третите страни са формулирани здравните изисквания и изискванията за ветеринарно сертифициране за вноса на животински черва, стомаси и пикочни мехури;
като има предвид, че Комисията е получила от някои трети страни списъци с предприятията, които са дали на съответната трета страна гаранции, че същите отговарят напълно на съответните здравни изисквания и че ако дадено предприятие не отговаря на тях, неговите дейности по износ за Европейската общност ще бъдат спрени;
като има предвид, че Комисията не е имала възможността да се убеди, че предприятията във всички посочени трети страни отговарят на изискванията на Общността, както и във валидността на гаранциите, представени от съответните компетентни органи;
като има предвид, че периодът, през който държавите-членки са били в състояние да продължат да внасят животински черва, стомаси и пикочни мехури от одобрените предприятия, е изтекъл на 31 декември 1998 г.;
като има предвид, че след изтичането на посочения период на онези трети страни, които не са предали списъци с предприятия в съответствие с правилата на Общността, няма повече да се разрешава износът на животински черва за Общността;
като има предвид, че съгласно процедурата, формулирана в Решение 95/408/ЕО, по отношение на някои трети страни могат да се съставят временни списъци с предприятия - производители на животински черва;
като има предвид обаче, че някои трети страни не са изпратили навреме списъци с предприятията, а изготвянето на даден здравен сертификат поради различни технически причини е било забавено; като има предвид, че е необходимо да се предостави като временна мярка допълнителен период за внос на черва, стомаси и пикочни мехури от тези трети страни с цел да не се допусне прекъсване на търговията; като в такъв случай компетентните органи в съответните трети страни следва да удостоверят, че червата, стомасите и пикочните мехури са били произведени при подходящи хигиенни условия;
като има предвид, че мерките, предвидени за изпълнението на настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Държавите-членки разрешават вноса на животински черва от предприятията, посочени в списъка в приложението към настоящото решение.
2. Вносът на животински черва остава предмет на останалите разпоредби на Общността, приети във ветеринарната област.
Член 2
Държавите-членки разрешават вноса на черва, стомаси и пикочни мехури от предприятия от трети страни, които не са обхванати от списъка, посочен в приложението към настоящото решение, но за които съответният компетентен орган на такава трета страна е удостоверил, че червата, стомасите и пикочните мехури са били произведени при необходимите хигиенни условия, за преходен период до 31 март 1999 г.
Член 3
Настоящото решение се прилага от 1 януари 1999 г.
Член 4
Адресати на настоящото решение са държавите-членки.
Съставено в Брюксел на 27 януари 1999 година.